Dag 1)

* Flyttede ind i går og pakkede ud. Ferielejligheden er god nok, men der er en konstant brummen fra vores vand-anlæg. Vi aftalte at vi ville lægge nøglen i sikkerhedsboksen når vi har brugt den, da vi ikke har styr på hvem der er hjemme først. Derudover er trapperne ualmindeligt stejle

* Jeg startede dagen med at møde Anne på Grossburgerstrasse, hvor jeg fik busbilletterne for de næste to uger, og turen ned til arbejdspladsen gik fint. Vi startede dagen med at jeg fik uniformen, og Herr Gräpel viste mig rundt og introducerede mig til mine kollegaer. Efter det blev jeg sat på gulv, og havde til opgave at stille varer op sammen med en tysk praktikant. Vi snakkede sammen, men det var dog meget svært at forstå ham da han taler meget hurtigt (hvilket er noget de fleste tyskere gør), og samtidig var han heller ikke den bedste til engelsk. Det ender for det meste af at han må tale i slow motion.

Jeg fik arbejdsplanen, og fik derefter fri. På vej hjem steg jeg af på den forkerte station med bus 33, og endte med at skulle gå op til den nærmeste station hvor 30 kørte. Da jeg endelig steg på en 30, var det i den forkerte retning og jeg endte i Travemünde, hvor jeg så kunne tage en bus hele vejen tilbage. Jeg nåede dog stadigvæk hjem før August. Vi var begge ret smadrede, så tog hvad vi troede var en times lur, men endte med at vågne op ved 19:30.

* Vi mangler film, toiletpapir, og nogle ingredienser som vi køber senere på aftenen.

* Til aftensmad laver vi noget fra resterne fra søndag, og varmer noget som vi havde købt.

Dag 2)

* Er ved at få styr på det på arbejdspladsen, selvom det bare er at sætte varer op. Har lært nogle af mine kollegaer bedre at kende, og fulgtes noget af vejen hjem med en. Det er efterhånden længe siden vi har fået grøntsager, æg og fisk så jeg købte noget med vores samlede madpenge (vi har begge lagt lige mange penge i en "Mad-kasse"). Jeg var desuden ude at løbe. Fandt en fin rute langs med kanalen, men regner ikke med at finde meget tid til at træne i løbet af opholdet. Vi spiser stegt laks med kartofler i aften.

Dag 3)

* Dagen forløb nogenlunde som sidste, bortset fra at jeg skiftede afdeling igen. Efter arbejde fulgtes jeg med den anden praktikant (Justin) et stykke på af vejen hjem. Købte en bakke æg på vej. Tyskerne har ikke deres æg på køl, de ligger bare ude i stue-temperatur, og ingen ved hvorfor... i hvert fald ingen af de to af mine kollegaer jeg spurgte.

* August var syg, så vi spiste ude bare for at få noget hurtigt.

Dag 4)

* Justin kom til skade med sit knæ, så der var kun mig til at klare 2 mands arbejde, men fik det dog stadig gjort til tiden. August tog en sygedag fra arbejdet da han stadig ikke er rask. Jeg er blevet mere sikker i mit tysk kan jeg mærke, også selvom jeg nok taler med tonsvis af grammatiske fejl.

Vi lavede madpandekager med fajita i aftes. Det er for alvor gået op for mig at jeg skal være her til den 25... Har dog heldigvis ikke hjemve, men glæder mig til at kunne spise andet end det som August og jeg formår at skrabe sammen. En god del af fritiden indtil videre er blot gået på at lave mad og vaske op, lave hjemmearbejde for bagefter at streame en serie på Netflix. Har mellem det og nogle afleveringer ikke meget tid til at træne eller være ude at se byen.

Dag 5)

* Justin har stadig ikke kommet sig. Jeg er dog begyndt at snakke med nogle af mine andre kollegaer.

Det er også efterhånden længe siden vores tøj er blevet vasket. Det må vi se til i weekenden. Æggene var et meget godt køb, siden det er det vi har spist til morgenmad de sidste par dage. Laver spaghetti/pasta med fajita kødsauce i aften, og smækker det sammen med hvad end vi ellers har tilbage af rester.

Vi blev åbenbart inviteret til ”housewarming”, af nogle længere nede ad gaden, men det foregår dsv længe efter vi er rejst.

Dag 6)

* Fredag aften så vi nogle film, var ude at drikke og kom hjem meget sent. Vi havde ellers planlagt at vaske tøj i dag, men det viste sig at det vi har med vil række længere end vi forventede. Jeg kommer måske til at have de samme sokker på nogle dage, men ingen af os orker rigtig noget lige nu.

* Vi brugte hele dagen i dag på at game, og når det er tid til aftensmad varmer jeg noget pasta/spaghetti fra i går før vi tager på på Pizzahut.

* Ok så det var et \*\*\*\* scam… 80 kroner (ca) for en pizza på størrelse med en te-tallerken. I det mindste smagte det godt, men det er sidste gang vi spiser der. Det er ekstra surt da vi måtte gå i regnen for at få det. Havde heldigvis noget Pasghetti (eller Spasta), så vi kunne æde det.

Uge 2 dag 1)

* Fik for første gang lov til at sidde i en lille kasse i kiosken under konstant opsyn. Det var for det meste bare at sælge tobak, gavekort og aviser, hvilket er ret udfordrende hvis man kun har arbejdet i Netto med mindre end 10 brands af tobak. Her er der… mange.

Derudover kom jeg på grund af en dum faulty stop-knap på bussen lidt for sent på arbejde, så jeg så måtte løbe fra den forkerte station tilbage til kieselgrund for så at kunne tage 33 igen…

Justin har kommet sig, men så ikke meget til ham han var vist i bake-off i dag

Uge 2 dag 2)

* Det var Augusts pålæg og spinaten der lugtede. Er ikke vandt til lugten af rådnet kød, og behøver heldigvis ikke vænne mig til den. Jeg er dog glad for at vi ikke kom til at bruge noget af det i fredags. Kom tilbage til mit gamle gulvjob i ”getränke”. Det er langt sværere at gøre alene, især når man ikke kender mærkerne og placeringerne. Blev senere sat på "bio" afdelingen hvor jeg formåede at destruere et glas økologisk mayo.

* Brugte noget tid på at lave noget hjemmearbejde, regner med at blive halvt færdig med min engelsk stil i dag.

Uge 2 dag 4)

* Fik ikke skrevet dagbog for i går, så vil forsøge at "recalle" gårsdagens handlinger. Stod i dag i kiosken igen sammen med en venlig gut, (har dsv allerede glemt hans navn). Han talte super godt engelsk, og ville hellere tale det end tysk med mig, da han normalt ikke har mange chancer for at bruge det. Efter min pause var jeg på gulv resten af dagen. Fik lov til at gå tidligere hjem i dag, da Herr Gräpel havde et møde senere, og gerne personligt ville sige farvel og give mig gaveposen. Fik derefter sagt farvel til folk før jeg gik.

* HHX'erne inviterede os med ud. Jeg var ret smadret, så August er gået ud med dem mens jeg bliver hjemme, pakker sammen og tager det roligt.

*Uge 2 dag 3)*

*Arbejdede i "hygiejne" afdeling i dag med Justin, samme rutine som jeg er blevet vandt til. Anne og en anden var forbi så de kunne holde evalueringsmøde.*

*Spiste i Soobway*

Uge 2 dag 5)

* (i går) Havde et change of heart og tog med dem ud. Vi drak lidt hos dem, hvorefter det var videre til et værtshus. De havde vist en langt federe weekend end os… Det endte med at vi overnattede hos de andre da det var en ret lang tur hjem.

Stod op ved 7-tiden for at kunne nå at komme hjem og pakke sammen. Jeg blev så godt som færdig i går, men der er nogle små ting vi havde købt som bliver efterladt såsom toiletpapir, film, Hvidløg, hvidløgspulver (vi kom hvidløg i alt) olie og Soya.

Alt i alt har det været et meget lærerigt og spændende ophold. Det har været fedt at kunne komme ud af sin comfort zone, og kunne udfordre sig selv og prøve sine grænser. Jeg er også blevet mere åben for muligheden at kunne studere eller arbejde i Tyskland, og kan derfor klart anbefale andre at tage på praktik i udlandet.